पाएं अपने शहर की ताज़ा ख़बरें और फ्री ई-पेपरडाउनलोड करें
हिंडौनसिटी लोगों की लापरवाही के चलते क्षेत्र में कोरोना संक्रमण थमने का नाम नहीं ले रहा है। जिसके चलते गत 12 दिनों में 23 कोरोना के संदिग्ध मरीजों की मौत हो गई। जिनमें से एक मरीज की आरटी-पीसीआर रिपोर्ट पॉजिटिव भी है। गंभीर हालत होने से 42 मरीजों को जयपुर रैफर किया है। वहीं वार्ड में भर्ती 51 मरीजों के स्वास्थ्य में सुधार होने से दवाइयां देकर घरों को डिस्चार्ज भी किया गया है।प्रमुख चिकित्साधिकारी डाॅ. नमोनारायण मीणा ने बताया कि अस्पताल की कोविड यूनिट में 18 अप्रेल से अब तक 196 मरीज भर्ती हुए, जिनमें कोरोना के लक्षण सामने आ रहे थे।
उन्होंने बताया कि इन मरीजों में से 42 की हालत गंभीर होने के कारण जयपुर रेफर किया गया। वहीं गत 12 दिनों में राजकीय अस्पताल के कोविड वार्ड में भर्ती 23 मरीजों की सांस लेने में आई परेशानी के चलते मृत्यु हो गई। इन मरीजों में से एक मरीज की आरटीपीसीआर रिपोर्ट पॉजिटिव थी। जबकि 22 मृतक मरीजों की नेगेटिव थी। इस तरह क्षेत्र में तीव्र गति से फैल रहे कोरोना वायरस के संक्रमण ने लोगों को पूरी तरह भयभीत कर दिया है। इधर चिकित्सकों का कहना है कि वायरस के संक्रमण को रोकने के लिए सभी को सावधानी बरतनी होगी और अनावश्यक रूप से घर से बाहर निकलने पर पूरी तरह पाबंदी लगाने के अलावा मास्क का हमेशा उपयोग करने व बार-बार हाथ धोने की आदत को अपने जहन में उतारना होगा।
पीएम कोष से मिले 9 वेंटिलेटर संचालन के अभाव में अनुपयोगी
हिंडौनसिटी| राजकीय अस्पताल में गंभीर हालत के मरीजों की थमती सांसों को सहारा देने के लिए केन्द्र सरकार ने पीएम कोष से कोविड मरीजों के उपचार के लिए आए 9 वेंटीलेटर संचालन के अभाव में शोपीस बने हुए हैं। राजकीय अस्पताल में कोविड-19 के मरीजों के उपचार के लिए पीएम कोष से 9 वेंटीलेटर मिले लेकिन इन्हें संचालन करने के लिए एक भी प्रशिक्षित चिकित्सक व कर्मचारी के नहीं होने के अभाव में अस्पताल के आईसीयू वार्ड में धूल फांक रहे हैं। जबकि अस्पताल में कोविड संक्रमण के संदिग्ध मरीजों का तांता लगा हुआ है। जानकारी के अनुसार गत एक सप्ताह में अस्पताल में गंभीर हालत में भर्ती होने वाले मरीजों में से आधा दर्जन से अधिक मरीज दम तोड़ चुके हैं।
डाॅक्टर की सलाह और मरीज की सहमति जरूरीअस्पताल के डाॅ. एसपी सोलंकी को वेंटीलेटर ऑपरेट करने के प्रशिक्षण के लिए भेजा गया है। फिलहाल किसी भी मरीज को वेंटीलेटर पर नहीं लिया गया है। इसके लिए डाॅक्टर की सलाह और मरीज की सहमति जरूर होती है।-डाॅ. नमोनारायण मीणा, प्रमुख चिकित्साधिकारी, हिंडौनसिटी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva zho_Hant eng_Latn